钦定古今图书集成/历象汇编/岁功典/第033卷 > 《浙江志书》 > 绍兴府
## 钦定古今图书集成/历象汇编/岁功典/第033卷 > 《浙江志书》 > 绍兴府

“三月五日”，俗传“禹生之日，禹庙游人最盛，无贫富贵
贱，倾城俱出。士民皆乘画舫，丹垩鲜明，酒樽食具甚
盛，宾主列坐，前设歌舞，小民尤相矜尚，虽非富饶，亦
终岁储蓄”，以为下湖之行。春欲尽数日，游者益众。千
秋观前一曲亭，亦竞渡不减西园，至立夏日止。　三
月二十八日，东岳神诞日，萧山之蒙山、馀姚之黄山
皆有庙焉。自十六日起，男女竞往，烧香罗拜。有自家
门出，且行且拜，直至庙者。巨户妇女，或不能行且拜，
则雇人代拜。大姓皆楼船载箫鼓至庙拜祷，即不拜
祷，亦鸣榔游饮，姚人谓之“游江”，至月终乃止。